Erškėtžvirbliniai

Erškėtžvirbliniai (Prunellidae) – žvirblinių (Passeriformes) būrio paukščių šeima. Maži, apie 20 g paukščiai, turintys nedidelį snapą, kurio pamatinė dalis plati. Žiočių kampuose yra trumpi šereliai. Plunksnos tankios, prigludusios. Paukščiai neryškių rusvų spalvų, patelės kiek blankesnės už patinus.

Gyvena miškuose ir krūmuose, paprastai slapstosi tankynėse. Lizdą suka tarp šakų, uolose. Deda 4-6 melsvai žalius kiaušinius. Peri apie 2 savaites. Minta įvairiais bestuburiais, sėklomis, uogomis.

Šeimoje yra apie 12 rūšių, paplitusių Europoje, Azijoje ir Šiaurės Amerikoje. Lietuvoje gyvena viena rūšis – erškėtžvirblis (Prunella modularis).

 Alpinis erškėtžvirblis (Prunella collaris)
 (Prunella himalayana)
 (Prunella rubeculoides)
 (Prunella strophiata)
 Kalninis erškėtžvirblis (Prunella montanella)
 Blyškusis erškėtžvirblis (Prunella fulvescens)
 Margasis erškėtžvirblis (Prunella ocularis)
 Arabinis erškėtžvirblis (Prunella fagani)
 Juodagurklis erškėtžvirblis (Prunella atrogularis)
 Mongolinis erškėtžvirblis (Prunella koslowi)
 Erškėtžvirblis (Prunella modularis)
 (Prunella rubida)
 (Prunella immaculata)